《煮土茶歌》
元代·洪希文

论茶自古称壑源，品水无出中泠泉。莆中苦茶出土产，乡味自汲井水煎。

器新火活清味永，且从平地休登仙。王侯第宅斗绝品，揣分不到山翁前。

临风一啜心自省，此意莫与他人传。

作者简介：元（公元一二八二年至一三六六年）字汝质，号去华山人，莆田人，洪岩虎之子。生于元世祖至元十九年，卒于惠宗至正二十六年，年八十五岁。尝官训导。希文的诗风，清遒激壮，有续轩渠集十卷，《四库总目》行于世。